stanford-oval/wikipedia huggingface dataset:
Naisten 10 metrin ilmapistooli ammunnan maailmanmestaruuskilpailuissa 2010
Finaali

|  | Urheilija | Maa | Perus- kilpailu | 1 | 2 | 3 | 4 | 5 | 6 | 7 | 8 | 9 | 10 | Finaali | Yhteensä | Uusinta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | Zorana Arunovic |  Serbia | 385 | 9,8 | 10,0 | 10,8 | 10,2 | 10,2 | 9,7 | 10,4 | 10,1 | 10,4 | 10,2 | 101,8 | 486,8 |  |
| 2 | Lalita Yauhleuskaya |  Australia | 385 | 10,4 | 10,6 | 10,7 | 10,6 | 9,8 | 10,3 | 9,4 | 9,3 | 10,0 | 8,9 | 100,0 | 485,0 | 9,1 |
| 3 | Viktorija Tšaika |  Valko-Venäjä | 384 | 10,3 | 10,2 | 10,2 | 9,8 | 10,0 | 9,6 | 10,3 | 10,4 | 10,2 | 10,0 | 101,0 | 485,0 | 8,2 |
| 4 | Lenka Marušková |  Tšekki | 383 | 10,4 | 9,5 | 10,3 | 10,4 | 10,6 | 10,6 | 9,9 | 9,4 | 10,5 | 9,3 | 100,9 | 483,9 |  |
| 5 | Mira Suhonen |  Suomi | 386 | 8,8 | 10,1 | 8,0 | 10,1 | 9,4 | 10,2 | 10,6 | 10,5 | 8,4 | 10,2 | 96,3 | 482,3 |  |
| 6 | Su Yuling |  Kiina | 383 | 9,2 | 9,6 | 9,1 | 10,6 | 10, | 9,8 | 10,0 | 9,5 | 10,0 | 10,2 | 98,0 | 481,0 |  |
| 7 | Guo Wenjun |  Kiina | 383 | 9,3 | 10,5 | 9,2 | 10,0 | 8,6 | 9,6 | 10,0 | 10,4 | 9,7 | 10,5 | 97,8 | 480,8 |  |
| 8 | Sandra Uptagrafft |  Yhdysvallat | 384 | 9,1 | 9,8 | 9,3 | 8,9 | 7,9 | 8,5 | 10,2 | 9,5 | 10,4 | 9,7 | 93,3 | 477,3 |  |
Pakettitiedosto

Pakettitiedosto on paketinhallintajärjestelmän käyttämä tiedostomuoto, joka sisältää kaiken tietyn tietokoneohjelman suorittamiseen vaaditun. Paketti on kokoelma tiedostoja koottuna yhteen helpommin käsiteltäväksi. Itse ohjelman suorittamiseen vaadittujen tiedostojen lisäksi paketissa on metatietoa ja asennukseen tarvittavia skriptejä, jotka muun muassa kopioivat tiedostot tarvittavaan paikkaan. Paketinhallinnassa on myös ohjelman ja järjestelmän konfigurointiin tarvittavia tietoja.
Pakettitiedostoja on tyypillisesti kahta tyyppiä:
binääripaketti, joka sisältää ohjelmatiedoston suoritettavassa muodossa, konfiguraatiotiedostot, man-sivut ja muuta dokumentaatiota
lähdekoodipaketti, joka sisältää ohjelman lähdekoodit
Pakettiin liittyy myös riippuvuustietoa (control file), jota paketinhallintajärjestelmä käyttää toisistaan riippuvien pakettien tietoihin.
Paketti voi sisältää digitaalisen allekirjoituksen ja asennettavan ohjelman arkistotiedostona.
Pakettimuotoja

| Nimi | Alusta(t) |
| --- | --- |
APK: Android
deb: Debian, Ubuntu
RPM: Red Hat Linux, Fedora
SIS: Symbian
Anna Ozerova

| Anna Ozerova> Henkilötiedot |
| --- | --- |
Syntynyt: 17. lokakuuta 1997 (ikä 26)
Kansalaisuus:   Latvia
Aiheesta muualla
WTA
Anna Ozerova (s. 17. lokakuuta 1997) on latvialainen tennispelaaja. Ozerova teki debyyttinsä Latvian Fed Cup -joukkueessa vuoden 2016 Fed Cupissa.
Anitškovin silta

Anitškovin silta
Yksi neljästä sillan hevospatsaasta.
Anitškovin silta (ven. Аничков мост, Anitškov most) on Fontanka-joen ylittävä silta Pietarin kaupungissa Venäjällä. Kaupungin pääkatu Nevski prospekt ylittää joen tätä siltaa pitkin.
Alkuperäinen puusilta valmistui vuonna 1716. Nykyistä siltaa alettiin rakentaa vuonna 1841, ja se valmistui vuonna 1842. Silta restauroitiin vuosina 1906–1908. Sen kokonaispituus on 54,6 metriä.
Sillan hevospatsaat, jotka ovat kaupungin tunnetuimpia maamerkkejä, on veistänyt kuvanveistäjä Peter Clodt von Jürgensburg.
Aiheesta muualla

Kuvia tai muita tiedostoja aiheesta Anitškovin silta Wikimedia Commonsissa
Аничков мост bestbridge.net (venäjäksi)
Аничков мост Sankt-Peterburg Entsiklopedija (venäjäksi)
Amerikansirohaukka

| Amerikansirohaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Elaninae
Suku::  Elanoides
Laji::  forficatus
Kaksiosainen nimi
 Elanoides forficatus  (Linnaeus, 1758) 
Alalajit
 Elanoides forficatus forficatus Linnaeus, 1758  Elanoides forficatus yetapa (Vieillot, 1818) 
Katso myös
   Amerikansirohaukka Wikispeciesissä   Amerikansirohaukka Commonsissa 
Infobox OKNimi-testi OKIUCN-testi OK: 
Amerikansirohaukka (Elanoides forficatus)  on haukkojen heimoon ja omaan Elanoides-sukuunsa kuuluva lintulaji.
Amerikansirohaukkaa tavataan seuraavissa maissa: Antigua ja Barbuda, Argentiina, Bahama, Barbados, Belize, Bolivia, Brasilia, Brittiläiset Neitsytsaaret, Caymansaaret, Costa Rica, Dominica, Dominikaaninen tasavalta, Ecuador, El Salvador, Grenada, Guadeloupe, Guatemala, Guyana, Haiti, Honduras, Jamaika, Kolumbia, Kuuba, Martinique, Meksiko, Montserrat, Nicaragua, Panama, Paraguay, Peru, Puerto Rico, Ranskan Guayana, Suriname, Trinidad ja Tobago, Turks- ja Caicossaaret, Venezuela, Yhdysvallat ja Yhdysvaltain Neitsytsaaret. Vaeltavana sitä tavataan myös Aruballa, Bermudassa, Kanadassa, Kanariansaarilla ja Uruguayssa. Sen kanta on Pohjois-Amerikassa kasvamaan päin.
Taulu 72 John James Audubonin teoksessa The Birds of America esittää amerikansirohaukkaa.
Pakettivarasto

Pakettivarasto (engl. repository, "repo") on tietovarasto, josta tietokoneohjelmien pakettitiedostoja voidaan hakea tietoverkon kautta ja asentaa käyttäjän omalle tietokoneelle. Pakettivarastoja käyttävät tietokoneiden käyttöjärjestelmien paketinhallintajärjestelmät. Ohjelmien lisäksi pakettivarastoissa voi olla myös muita tiedostoja.
Linux-jakeluiden pakettivarastot

Linux-jakeluissa käyttöjärjestelmä ja asennettavat ohjelmat ovat jakelun kehittäjän ylläpitämässä pakettivarastossa. Loppukäyttäjä asentaa ohjelmia ja päivityksiä keskitetysti paketinhallintajärjestelmällä. Virallisten pakettivarastojen lisäksi käyttäjä voi käyttää myös kolmannen tahon pakettivarastoja. Tyypillisesti jakeluiden pakettivarastoiden käyttö ei vaadi kirjatumista.selvennä
Ohjemointikielien pakettivarastot

| Kieli / tarkoitus | Paketinkehitysprosessi | Pakettivarasto | Kuinka asennetaan | Yhteiskäyttö | Automaattitarkistukset |
| --- | --- | --- | --- | --- | --- |
| Haskell | Common Architecture for Building Applications and Libraries  | Hackage | How to Install |  |  |
| Perl |  | CPAN |  |  |  |
| PHP | PEAR | PECL |  |  |  |
| Python |  | PyPI | Python Package Manager |  |  |
| R | R CMD check process | CRAN | Installing packages | R-Forge | Karkeasti viikoittain 12 alustalle tai yhdistelmälle erilaiset versiot (kehitys, julkaisukandidaatit, paikatut, julkitust) jopa seitsemälle eri käyttöjärjestelmälle (Linuxin eri jakelut, Windows, ja OS X). |
| R |  | Bioconductor | install BiocLite.R |  |  |
| Ruby | RubyGems | Ruby Application Archive |  | RubyForge |  |
| TeX, LaTeX |  | CTAN |  |  |  |
Useilla ohjelmointikielillä ei ole keskitettyä pakettivarastoa, mutta niille on kokoelmia laadukkaiksi todetuista algoritmeista ja rutiineista.
Netlib sisältää Fortranille ohjelmakoodia
Boost sisältää C++:lle ohjelmakoodia
Pasquale Paoli

Richard Cosway: Pasquale Paolin muotokuva.
Filippo Antonio Pasquale di Paoli (Pascal Paoli, 6. huhtikuuta 1725 – 5. helmikuuta 1807) oli korsikalainen patriootti ja johtaja, Korsikan maapäivien neuvoston puheenjohtaja. Hän laati Korsikan tasavallan perustuslain. Ranskan vallattua Korsikan hän lähti 1770 maanpakoon Englantiin, jossa hän kuului vaikutusvaltaiseen The Clubiin. Ranskan vallankumouksen jälkeen hän palasi saarelle kuvernööriksi, mutta menetti poliittisten konfliktien vuoksi valtansa.
Aiheesta muualla

Kuvia tai muita tiedostoja aiheesta Pasquale Paoli Wikimedia Commonsissa
Papyrusten huvila

Papyrusten huvilan pohjapiirros.
Papyrusten huvila (ital. Villa dei Papiri) on erään suuren yksityisasunnon rauniot muinaisessa Herculaneumissa. Rakennus peittyi tuhkan ja hohkakiven alle Vesuviuksen purkautuessa vuonna 79. Rakennuksen nimi on peräisin siitä, että sen raunioista on löydetty suuri kirjasto, joka sisältää huomattavan määrän  hiiltyneitä papyruksia. Rakennus on papyrologian kannalta hyvin merkittävä.
Rakennus ja kaivaukset

Tutkijat arvelevat, että huvilan omisti ja rakennutti  Julius Caesarin appi Lucius Calpurnius Piso Caesoninus. On myös epäilty, että sen omisti Filodemos Gadaralainen. Rakennus oli koko Herculaneumin ja Pompejin alueen ylellisin. Se sijaitsi meren rannalla, sen pituus oli 245 metriä ja siinä oli neljä kerrosta. Siihen kuului uima-altaita, suihkulähteitä ja muita vesiaiheita.
Herculaneumin arkeologiset kaivaukset aloitettiin 1700-luvulla. Papyrusten huvilassa kaivauksia suoritti ensimmäisenä Karl Weber vuonna 1785. Samalla löydettiin rakennuksen papyrusrullia täynnä ollut kirjasto, joka oli oman aikansa mittapuulla huomattavan suuri. Kirjasto on ainoa antiikin ajalta nykyajalle ajalle säilynyt kirjasto.
Rakennuksesta on löydetty myös suuri kokoelma yksityisomistuksessa olleita veistoksia – veistoksia oli 80, ja ne olivat huippulaatuista käsityötä.
Rakennuksesta on edelleen kaivamatta 2 800 m². On mahdollista, että rakennus sisältää myös toisen kirjaston, joka olisi ensimmäisen tavoin täynnä papyruskääröjä.
Papyrukset

Papyrusten huvilan kirjastosta on tähän mennessä löydetty yhteensä noin 1 800 papyrusrullaa. Papyrukset ovat hiiltyneet läpikotaisin tulivuorenpurkausta seuranneessa kuumuudessa. Hiiltyneet rullat ovat myös niin hauraita, ettei niitä voi avata. Tästä huolimatta papyrukset ovat ainakin osittain luettavissa nykytekniikalla. Tekniikkaa niiden lukemiseksi kerroksittain röntgenkerroskuvantamismenetelmällä kehitetään edelleen.
Monet kirjakääröistä olivat peräisin epikurolaiselta filosofilta Filodemokselta, Pison suojatilta. Piso oli korkeasti koulutettu mies, ja filosofien ja runoilijoiden hyväntekijä ja suojelija. On arveltu, että papyrusten joukossa saattaisi olla säilynyt jopa monia tähän asti kadoksissa olleita antiikin ajan teoksia, kuten esimerkiksi Aristoteleen dialogeja. Tällaisten tekstien löytyminen olisi erittäin merkittävä tapaus.
Huvilasta löydettyjä papyruksia säilytetään Napolin kansalliskirjastossa.
Veistoskokoelmaa

Juopunut satyyri.
Vale-Seneca
Demokritos
Ptolemaios Apionin muotokuva
Dionysos
Juoksijat
Herculaneumin porsas
Roomalainen patriisi.
Aiheesta muualla

Wikimedia Commonsissa on kuvia tai muita tiedostoja aiheesta .
P.Herc. Image Database (Arkistoitu – Internet Archive) - tietokanta löydetyistä papyruksista, sisältää skannattuja kuvia papyrusten kopioista (englanniksi)
Philodemus Project (Arkistoitu – Internet Archive) (englanniksi)
Papyrusten huvilasta löydetty fresko.
Paul Eriksson (jääkiekkoilija)

| Paul Eriksson> Henkilötiedot |
| --- | --- |
Syntynyt: 26. huhtikuuta 1991 (ikä 33) Gävle, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  82 kg
Pelaajaura
Pääsarjaura:  2010–2015
Seurat:  Lycksele SK (Ruotsi I) Timrå IK (SEL) TuTo (Mestis) HCK (Mestis) Ižstal Iževsk (VHL) Progress Glazov (RHL) Arystan Temirtau (Kazakstan) Södertälje SK (Ruotsi I) Valbo HC (Ruotsi I)
Paul Eriksson (s. 26. huhtikuuta 1991 Gävle, Ruotsi) on ruotsalainen ammattilaisuransa lopettanut jääkiekkoilija. Hänen pelipaikkansa oli puolustajaö. Eriksson laukoi oikealta ja oli pelityyliltään hyökkäävä puolustaja. Urallaan Eriksson pelasi lähinnä Ruotsin, Suomen ja Venäjän alasarjoissa, mutta myös kauden Kazakstanin mestaruussarjassa.
Erikssonin vahvuuksiin kuuluivat kiekollinen peli ja pelirohkeus. Hänen heikkouksiin kuuluivat ajoittainen yli-innokas hyökkäyspään pelaaminen, eikä Eriksson ole myöskään kovin isokokoinen. Juhani Tamminen on verrannut häntä Sami Vataseen. Erikssonin isä on ruotsalainen ja äiti venäläinen.
Ura

Eriksson aloitti jääkiekon omien sanojensa mukaan noin neljävuotiaana Djurgårdens IF:ssä. Hän voitti joukkueessa J18 Allsvenskanin mestaruuden vuonna 2008, jonka jälkeen Eriksson siirtyi Södertälje SK:hon kaudeksi 2008–2009. Seuraavalla kaudella 2009–2010 hän pelasi myös neljän ottelun verran IF Björklövenin J20-joukkueessa. Helmikuussa 2010 Eriksson siirtyi I-divisioonaan ja Lycksele SK:n joukkueeseen, jossa hän pelasi ensimmäiset miesten pelinsä.
Kaudeksi 2010–2011 Eriksson siirtyi Timrå IK:n J20-joukkueeseen, jonka tehokkain puolustaja hän oli tehoilla 7+17=24. Eriksson sijoittui J20 SuperElitin puolustajien pistepörssissä kuudenneksi Djurgårdens IF:n Carl Ackeredin kanssa. Samalla kaudella hän pelasi myös kaksi ottelua Timrån Elitserien-joukkueessa sekä yhden ottelun lainalla I-divisioonajoukkue Kovlands IF:ssä marraskuussa 2010.
Heinäkuussa 2011 Eriksson siirtyi try-outille Mestis-joukkue TuToon. Hän sai elokuussa "training campin" jälkeen kauden 2011–2012 kattavan jatkosopimuksen. Eriksson ei kuitenkaan vastannut häneen kohdistuneisiin odotuksiin ja lähti joukkueesta joulukuussa 2011. Tammikuussa 2012 Eriksson siirtyi loppukaudeksi Venäjän nuorten jääkiekkosarjassa pelaavaan Olimpija Kirovo-Tšepetskiin. Saman vuoden elokuussa hän teki try-out -sopimuksen Mestiksen nousijajoukkue HC Keski-Uusimaan kanssa.
Pakettikytkentä

Animaatio pakettikytkennästä (klikkaa kuvaa)
Pakettikytkentä on tiedonsiirtomenetelmä, jossa data jaetaan paketeiksi tiedonsiirtoa varten. Pakettikytkentäinen tiedonsiirto on luonteeltaan yhteydetöntä, eikä verkosta varata päästä-päähän yhteyttä (reittiä) tai siirtokapasiteettia tiedon siirtoa varten. Erona piirikytkentään on, että kiinteää lähettäjän ja vastaanottajan välistä yhteyttä ei varata, vaan verkon laitteet välittävät paketit otsikkokentässä olevan osoitteen perusteella käytettävän verkon yli. Näin peräkkäiset paketit saattavat siirtyä eri reittejä pitkin ja jopa järjestystä vaihtaen. Pakettikytkentäisille verkoille on luonteenomaista pakettien monistuminen ja katoaminen eri tyyppisissä verkon vika- ja ruuhkatilanteissa.
Sovelluksia

Tunnetuin pakettikytkennän sovellus on Internetin perustana toimiva IP-protokolla. Mobiiliverkoissa käytettävistä pakettikytkentäsovelluksista yleisin lienee GPRS. Pakettidatan käyttäminen mobiiliyhteyksissä tekee erilaisista reaaliaikaisista datapalveluista käyttäjille edullisempia, sillä pakettidatan käytöstä veloitetaan yleensä siirretyn tiedon määrän mukaan eikä yhteysajan mukaan, kuten piirikytkentäisissä datayhteyksistä.
Historia

Leonard Kleinrock kehitti pakettikytkentäisen verkon matemaattisen teorian.
Paul Baranin artikkelit julkaistiin vuosien 1960 ja 1962 välillä sekä kirjassa On Distributed Communications vuonna 1964.
Varhaisia kehitysaskeleita oli Thomas Marrillin ja Lawrence Robertsin työ Q-32 ja TX-2 tietokoneiden linkittämiseksi toisiinsa pakettikytkennällä.
Varhaisia pakettikytkentäisiä verkkoja olivat ARPANET, Cyclades ja NPL-verkko. Termin "paketti" alkujaan esitti Donald Davies, joka työskenteli NPL-verkon parissa.
Anna Rotkirch

| Anna Rotkirch |
| --- | --- |

Henkilötiedot
Koko nimi:  Anna Ullica Rotkirch
Syntynyt: 22. joulukuuta 1966 (ikä 57) Helsinki
Kansalaisuus:  Suomi
Koulutus ja ura
Instituutti:  Väestöliitto
Tutkimusalue:  perhetutkimus, naistutkimus ja Venäjä-tutkimus
Aiheesta muualla
Kotisivu
Anna Ullica Rotkirch (s. 22. joulukuuta 1966 Helsinki) on suomalainen sosiologi ja tietokirjailija sekä Väestöliiton tutkimusprofessori, koulutukseltaan valtiotieteen tohtori ja Helsingin yliopiston dosentti. Hänen tutkimusalueitaan ovat perhetutkimus ja naistutkimus sekä Venäjä-tutkimus. Ennen Väestöliittoa hän on työskennellyt pääasiassa Helsingin yliopistossa, muun muassa Yhteiskuntapolitiikan laitoksessa, Tutkijakollegiumissa ja Kristiina-instituutissa. Toimittajana hän on työskennellyt Ny Tid -lehdessä ja kirjoittanut kolumneja muun muassa Helsingin Sanomiin, Hufvudstadsbladetiin, Kotilieteen, Ny Tidiin ja Seura-lehteen.
Rotkirch on yksi harvoista evoluutiobiologian tuloksia feministiseen tutkimukseen yhdistäneistä suomalaistutkijoista.[lähde? ] Hän on European Evolution and Human Behavior -järjestön perustajajäseniä ja johtokunnan jäsen.
Siirtyessään vuoden 2007 alussa Helsingin yliopistosta Väestöliittoon Rotkirch kirjoitti blogimerkinnän Jäähyväiset yliopistolle. Kirjoitus synnytti rajun keskustelun yliopistotutkimuksen tilasta ja työskentelyedellytyksistä.[lähde? ]
Vuoden 2007 syksyllä syntyneessä keskustelussa Rotkirch puolusti eri kansojen välisten älykkyyserojen tutkimista sanomalla, että tutkimusaiheita ei saa hylätä poliittisin syin, mutta toisaalta muistutti, että faktoista ei kannata tehdä poliittisia johtopäätöksiä.
Anna Rotkirchin vanhemmat ovat ulkoasiainneuvos Holger Rotkirch ja toimittaja Kristina Rotkirch. Hän on naimisissa professori J. P. Roosin kanssa, ja heillä on kolme lasta.
Julkaisut

A. Rotkirch: ”Miten sosiologinen tieto kohtaa evoluutioteorian?”, Ihmistieteet tänään, s. 62–90.  (Toimittaneet A. Meurman-Solin & I. Pyysiäinen)  Helsinki:  Gaudeamus, 2005.
Anneli Miettinen ja Anna Rotkirch: Milloin on lapsen aika? Lastenhankinnan toiveet ja esteet.  Väestöliitto, 2008.
Suvi Salmenniemi & Anna Rotkirch (toim.): Suhteiden Venäjä.  Gaudeamus, 2008.
A. Rotkirch, A. Temkina & E. Zdravomyslova: Who helps the degraded housewife? Comments on Vladimir Putin’s Demographic Speech. European Journal of Women’s Studies, 14, s. 4, 349–357.  (englanniksi)
A. Rotkirch: ’All that she wants is another baby?’ Longing for children as a fertility incentive of growing importance. J of Evolutionary Psychology 5: 1–4, 89–104. 2007.
A. Rotkirch: Naturligtvis? Moderskap, essentialism och evolutionsteori. Naistutkimus 3/03, 33-47.
Daniel Bertaux, Paul Thompson & Anna Rotkirch (eds) On Living Through Soviet Russia. London, Routledge. 2003.
E. Haavio-Mannila, O. Kontula & A. Rotkirch: Sexual Lifestyles in the 20th century. London: Palgrave. 2002.
A.Rotkirch: The Man Question. Loves and Lives in Late 20th Century Russia. Department of Social Policy, Resarch Reports 1/2000, University of Helsinki. 2000.
J. P. Roos & A. Rotkirch (toim.): Vanhemmat ja lapset. Helsinki: Gaudeamus. 1997.
A. Rotkirch, & E. Haavio-Mannila (toim.): Women's Voices in Russia Today. Aldershot: Dartmouth. 1996.
Aiheesta muualla

Kuvia tai muita tiedostoja aiheesta Anna Rotkirch Wikimedia Commonsissa
Huhtala, Hannele: Vitsit vähissä (Julkaistu aiemmin numerossa 2/2007) Voima.  9.9.2009. Viitattu 18.2.2021.
Antillienrastuli

| Antillienrastuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastulit Myadestes
Laji::  genibarbis
Kaksiosainen nimi
 Myadestes genibarbis  Swainson, 1838 
Katso myös
   Antillienrastuli Wikispeciesissä   Antillienrastuli Commonsissa 
Infobox OKNimi-testi OKIUCN-testi OK: 
Antillienrastuli (Myadestes genibarbis) on rastaiden heimoon kuuluva varpuslintu.
Levinneisyys

Antillienrastulia tavataan Jamaikassa, Hispaniolalla, Dominicassa, Martiniquessa, Saint Luciassa ja Saint Vincentilla. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.
Alex Etel

Alexander Nathan ”Alex” Etel (s. 19. syyskuuta 1994 Manchester, Englanti, Iso-Britannia) on englantilainen näyttelijä.
Etel teki elokuvadebyyttinsä vuonna 2004 Danny Boylen elokuvassa Millions, jossa hän näytteli Damian-nimistä päähenkilöä. Kolme vuotta myöhemmin hän esiintyi Cranfordin naiset -minisarjassa. Vuonna 2007 hän esitti myös Angus MacMorrowia elokuvassa Vesihevonen: Legenda syvyyksistä. Vuonna 2010 hän näytteli Robbie Kayn kanssa elokuvassa Ways to live forever.
Peltokangas (sukunimi)

Peltokangas on sukunimi, joka on muun muassa seuraavilla suomalaisilla henkilöillä:
Henna Peltokangas (s. 1991), pesäpalloilija
Joona Peltokangas (s. 2002), pesäpalloilija
Matti Peltokangas (s. 1952), kuvanveistäjä
Mauri Peltokangas (s. 1966), kiinteistönvälittäjä ja perussuomalainen kansanedustaja
Milka Peltokangas (s. 1986), kuvataiteilija
Niko Peltokangas (s. 1983), päätoimittaja, vasemmistoliittolainen poliitikko ja ammattiyhdistystoimija
Niku Peltokangas (s. 1978), pesäpalloilija
Oskar Peltokangas (1893–1918), jääkäriluutnantti
Panu Peltokangas (s. 1992), koripalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Alex English

Alex English, 2014
Alexander ”Alex” English (s. 5. tammikuuta 1954 Columbia, Etelä-Carolina) on yhdysvaltalainen koripalloilija. Hän opiskeli Etelä-Carolinan yliopistossa. English on luonut myös vähemmän tunnetun toisen uran näyttelijänä.
Aktiivisen peliuransa aikana 203-senttinen English pelasi Milwaukee Bucksissa (1976–1978), Indiana Pacersissa (1978–1980), Denver Nuggetsissa (1980–1990) ja Dallas Mavericksissa (1990–1991). Hän sai vuonna 1997 paikan Basketball Hall of Famesta.
Näyttelijänuransa English aloitti vuonna 1987 esiintymällä elokuvassa Amazing Grace and Chuck. Hänet on nähty myös televisiosarjassa Midnight Caller ja elokuvassa Eddie – Kaikkien koutsien äiti (1996).
Alex Freeman

Alexander Hales Freeman (s. 28. huhtikuuta 1972 Raleigh, Pohjois-Carolina, Yhdysvallat) on Suomeen asettunut yhdysvaltalainen säveltäjä. Hän aloitti säveltämisen 13-vuotiaana ja opiskeli nuorena sekä pasuunansoittoa että sävellystä Bruce Reinoson johdolla. Hän lähti Pohjois-Carolinasta vuonna 1990 opiskelemaan Eastman School of Musicissa, jossa hänen opettajinaan toimivat Samuel Adler, Warren Benson, Joseph Schwantner ja David Liptak. Hän sai maisterinarvon Bostonin yliopistosta opiskeltuaan Lukas Fossin johdolla. Vuonna 1998 Freeman muutti New Yorkiin aloittaakseen tohtorikoulutuksen Juilliard Schoolissa Christopher Rousen johdolla. Hän lähti Suomeen väitöskirjansa The First Movement of Sibelius's Fourth Symphony: Sketch Study and Style Analysis aihepiirin innoittamana. Suomessa Freeman on ollut Eero Hämeenniemen, Jouni Kaipaisen ja Magnus Lindbergin opissa.
Vuosina 2007–2014 Freeman opetti Carleton Collegessa. Hänellä on suomalainen vaimo ja kaksi poikaa.
Freemanin teosten joukossa on toukokuussa 2018 Helsingin kamarikuoron kantaesittämä Under the Arching Heavens: A Requiem, joka on Suomen sisällissodan uhrien muistolle sävelletty requiem.
Pajala-Ylläksen lentoasema

Pajalan-Ylläksen lentoasema, (IATA: PJA, ICAO: ESUP), sijaitsee Pajalan kunnassa Ruotsin Tornionlaaksossa. Lentoasema sijaitsee 12 kilometriä Pajalan keskustasta länteen. Suomen puolelle Kolarin kirkonkylään on matkaa noin 40 kilometriä. Kolarin kunnassa sijaitsee Ylläksen laskettelukeskus, minkä vuoksi Pajalan ja Kolarin kuntien yhteistyön tuloksena silloinen Pajalan lentoasema nimettiin vuonna 2007 tehdyn laajennuksen yhteydessä Pajala-Ylläksen lentoasemaksi.
Aiheesta muualla

Kuvia tai muita tiedostoja aiheesta Pajala-Ylläksen lentoasema Wikimedia Commonsissa
Pajala-Ylläksen lentoasema – virallinen kotisivu (ruotsiksi)
Patrick van Luijk

| Mitalit | Mitalit | Mitalit |  |
| --- | --- | --- | --- |
|  Patrick van Luijk |  Patrick van Luijk |  Patrick van Luijk |  |
Maa:   Alankomaat
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | 4 x 100 metriä |  |
|  Hopeaa | Helsinki 2012 | 200 metriä |  |
Patrick Jermaine Herschel van Luijk (s. 17. syyskuuta 1984 Spijkenisse, Hollanti) on alankomaalainen pikajuoksija. Hänen ennätyksensä 100 metrillä on 10,25 ja 200 metrillä 20,47.
Van Luijk voitti Helsingin EM-kisoissa hopeaa 200 metrillä, sekä kultaa pikaviestissä. 200 metrin kilpailun voitti van Luijkin maanmies Churandy Martina, joka oli myös yksi Alankomaiden voittoisan viestijoukkueen jäsenistä.